CELEX: C2005/115/68
Language: el
Date: 2005-05-14 00:00:00
Title: Υπόθεση Τ-129/05: Προσφυγή της Wal-Mart Stores, Inc. κατά του Γραφείου Εναρμόνισης στο πλαίσιο της Εσωτερικής Αγοράς (σήματα, σχέδια και υποδείγματα), που ασκήθηκε στις 23 Φεβρουαρίου 2005

14.5.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 115/38
            
         Προσφυγή της Wal-Mart Stores, Inc. κατά του Γραφείου Εναρμόνισης στο πλαίσιο της Εσωτερικής Αγοράς (σήματα, σχέδια και υποδείγματα), που ασκήθηκε στις 23 Φεβρουαρίου 2005
   (Υπόθεση Τ-129/05)
   (2005/C 115/68)
   Γλώσσα του δικογράφου της προσφυγής: η ισπανική
   Η Wal-Mart Stores, Inc., εκπροσωπούμενη από τους Fernand de Visscher, Emmanuel Cornu, Eric de Gryse, Donatienne Moreau, Jorge Grau Mora, Alejandro Angulo Labora, Maite Ferrándiz Avendaño, Maria Baylos Morales και Antonio Velásquez Ibáñez, δικηγόρους, άσκησε στις 23 Φεβρουαρίου 2005 προσφυγή ενώπιον του Πρωτοδικείου των Ευρωπαϊκών Κοινοτήτων κατά του Γραφείου Εναρμόνισης στο πλαίσιο της Εσωτερικής Αγοράς (σήματα, σχέδια και υποδείγματα).
   Έτερος διάδικος κατά τη διαδικασία ενώπιον του τμήματος προσφυγών ο Alejandro Sánchez Villar.
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την απόφαση του δεύτερου τμήματος προσφυγών, της 17ης Δεκεμβρίου 2004, επί της υποθέσεως R 629/2004-2, η οποία επικύρωσε τη μερική απόρριψη της αιτήσεως καταχωρίσεως 1 997 600 του κοινοτικού σήματος «WAL-MART»,
            
         
               —
            
            
               να καταδικάσει το ΓΕΕΑ στα δικαστικά έξοδα.
            
         Λόγοι ακυρώσεως και κύρια επιχειρήματα:
   
               Αιτούσα την καταχώριση κοινοτικού σήματος:
            
            
               Η προσφεύγουσα.
            
         
               Σήμα προς καταχώριση:
            
            
               Το λεκτικό σήμα «WAL-MART» — Αίτηση 1 997 600 για προϊόντα και υπηρεσίες όλων των κλάσεων πλην της κλάσεως 35.
            
         
               Δικαιούχος του κατά τη διαδικασία ανακοπής αντιταχθέντος σήματος ή σημείου:
            
            
               Alejandro Sánchez Villar
            
         
               Αντιταχθέν δικαίωμα επί σήματος ή σημείου:
            
            
               Ισπανικό λεκτικό σήμα «WAL-MART» (No 1 732 588) για προϊόντα της κλάσεως 7 (μηχανήματα για εργασίες κηπουρικής).
            
         
               Απόφαση του τμήματος ανακοπών:
            
            
               Δέχεται εν μέρει την ανακοπή, κατά το μέρος που αφορά τα ακόλουθα προϊόντα: «μηχανές και εργαλειομηχανές· μηχανοκινητήρες και κινητήρες (εκτός αυτών για οχήματα ξηράς)· συμπλέκτες και εξαρτήματα μεταδόσεως κινήσεως (εκτός αυτών που προορίζονται για χερσαία οχήματα)· γεωργικά μηχανήματα εξαιρουμένων των χειροκινήτων» και την απορρίπτει για τα λοιπά σήματα και υπηρεσίες για τις οποίες ζητήθηκε η καταχώριση.
            
         
               Απόφαση του τμήματος προσφυγών:
            
            
               Απορρίπτει την προσφυγή.
            
         
               Λόγοι ακυρώσεως προβαλλόμενοι με την παρούσα προσφυγή:
            
            
               Εσφαλμένη εφαρμογή του άρθρου 43, παράγραφος 2, στοιχείο β', του κανονισμού (ΕΚ) 40/94.